جمعرات کی شام کو رمضان المبارک کا چاند نظر نہیں آیا

اسلامی جمہوریہ ایران کی رویت ہلال کمیٹی کی طرف سے اعلان کیا گیا ہے کہ جمعرات کی شام کو رمضان المبارک کا چاند نظر نہیں آیا لہذا ۲۵ اپریل بروز ہفتے ایران میں پہلا روزہ ہوگا۔

خبر کا کوڈ: ۴۴۲۵۶۷

تاریخ: ۲۴ تير ۲۰۲۰ - ۱۰:۱۹

رسا نیوز ایجنسی کی رپورٹ کے مطابق اسلامی جمہوریہ ایران کی رویت ہلال کمیٹی کی طرف سے اعلان کیا گیا ہے کہ جمعرات کی شام کو رمضان المبارک کا چاند نظر نہیں آیا لہذا ۲۵ اپریل بروز ہفتے ایران میں پہلا روزہ ہوگا۔

اس سے پہلے بھی ایرانی سرکاری کیلنڈر جو تہران یونیورسٹی کے جیوفزیکل انسٹی ٹیوٹ سے وابستہ کیلنڈر ہے اور رویت ہلال کمیٹی کے ماہرین نے پیش گوئی کی تھی کہ رمضان المبارک کے چاند کو جمعرات کی شام ایران میں نہیں دیکھا جاسکتا لہذا؛ شعبان کا مہینہ 30 دن ہے اور رمضان کا پہلا دن 25 اپریل کو ہوگا۔

اسی طرگ عراق میں بھی چاند نظر نہیں آیا اور وہاں بھی ہفتہ کے روز سے رمضان المبارک کا پہلا روز ہوگا ۔

پاکستان میں بھی رمضان المبارک کا چاند نظر نہیں آیا جس کے بعد پاکستان میں پہلا روزہ ۲۵ اپریل بروز ہفتہ کو ہوگا۔

رویت ہلال کمیٹی کا اجلاس چیئرمین مفتی منیب الرحمٰن کی زیر صدارت کراچی میں محکمہ موسمیات کے دفتر میں ہوا۔

اجلاس میں کمیٹی کے اراکین کے علاوہ اجلاس میں محکمہ موسمیات کے ماہرین اور پہلی بار وزارت سائنس اور ٹیکنالوجی کے نمائندہ نے بھی شرکت کی۔